SCB เดินหน้าสนับสนุนผู้ประกอบการธุรกิจเอสเอ็มอีมอบวงเงินสินเชื่อสูงสุด 150% ผ่อนนานสูงสุด 30 ปี
SCB เดินหน้าสนับสนุนผู้ประกอบการธุรกิจเอสเอ็มอี มอบวงเงินสินเชื่อสูงสุด 150% ผ่อนนานสูงสุด 30 ปี
26 ม.ค. 2560

ธนาคารไทยพาณิชย์ จำกัด (มหาชน) หรือ SCB ระบุว่า บริษัทเดินหน้าสนับสนุนผู้ประกอบการธุรกิจเอสเอ็มอี ให้เข้าถึงโอกาสและผลิตภัณฑ์ทางการเงิน จัดแคมเปญ “SME Ready 2 Grow” มอบเงินกู้เพื่อขยายหรือหมุนเวียนในธุรกิจ วงเงินสูงสุด 150% ของราคาประเมินหลักประกัน กรณีกู้เพื่อซื้อสถานประกอบการวงเงินกู้สูงสุด 100% ของราคาหลักประกัน ผ่อนนานสูงสุด 30 ปี และสินเชื่อสำหรับการเริ่มต้นธุรกิจ วงเงินกู้สูงสุด 90% ของราคาประเมินหลักประกัน ผ่อนนานสูงสุด 10 ปี
ทั้งนี้เพื่อร่วมเป็นส่วนหนึ่งในการผลักดันยุทธศาสตร์พัฒนาโครงสร้างพื้นฐานระบบการชำระเงิน (National e-payment) สู่การเป็นสังคมไร้เงินสด (Cashless Society) มอบเครื่องรูดบัตร (EDC) พร้อมสมุดเช็ค เพื่อสนับสนุนความคล่องตัวและการเพิ่มยอดทางธุรกิจของผู้ประกอบการ และยังจับมือ บริษัท ทรู คอร์ปอเรชั่น จำกัด (มหาชน) ผู้นำ 4G รายแรก และอุปกรณ์ IOT (Internet of Things) ที่เข้ามามีส่วนสำคัญในชีวิตประจำวันและการดำเนินธุรกิจ ร่วมต่อยอดทางธุรกิจให้กับผู้ประกอบการธุรกิจเอสเอ็มอี ของธนาคารไทยพาณิชย์ มอบซิมการ์ดเบอร์มงคลแบบรายเดือน และส่วนลดค่าบริการรายเดือนสูงสุด 6,000 บาทจาก ทรูมูฟ เอช ฟรี! สำหรับลูกค้าที่เข้าร่วมโครงการ (ตามงื่อนไขของธนาคาร)